**Repræsentantskabsmøde**

**Torsdag, den 23. maj 2019 kl. 13.00**

**Sted: Rådet for Større Badesikkerhed c/o Halinspektørforeningen,**

**Solrød Center 57, 1. 2680 Solrød Strand.**

**Dagsorden**

**Kl. 13.00 Ankomst og kaffe/the**

**Kl. 13.15 Ordinært Repræsentantskabsmøde**

Dagsorden iht. Vedtægterne § 8:

1. **Valg af dirigent**

**Referat:**

Sven bød velkommen, var glade for at folk mødte op. Deltagere der var ankommet uanmeldt, havde ikke modtaget materiale. Sven gennemgik programmet.

Sven påtager sig hvervet som dirigent.

1. **Spørgsmål og bemærkninger til formandens skriftlige beretning om Rådets virksomhed.**

**Referat:**

Sven kommenterede beretning. Rådets stifter, Michael Bjørn Aller, er død 80 år gammel. Han startede Rådet i 1983 ved at kontakte myndigheder og institutioner med det formål at få nedbragt antallet af druknede ved de danske strande. Man må sige at antallet af druknede er faldet betragteligt siden. Han fratrådte i 2012 og fulgte herefter Rådets arbejde fra sidelinjen.

Falck er udtrådt af Rådet på grund af resursespørgsmål og behov for koncentration om egne opgaver.

Danske Beredskaber har trukket sig fra Rådet bestyrelse og Repræsentantskab ud fra ønsket om at undgå interessesammenfald.

Dansk Svømmebadsteknisk Forening har trukket sig og har efterfølgende indgået et nærmere samarbejde med Dansk Svømmeunion og Trygfonden.

Rådet registrering af druknede personer viser for første gang for 2018 at der er flere, der er blevet genoplivet på stranden af gæster og kystlivreddere. De druknede er primært repræsenteret af mænd over 40 år. Andre druknede er f.eks. dykkere, personer, der forsøger at svømme ind til stranden fra deres båd og så er der waders ulykkerne. Færre er druknet i havne. Når vi opgør drukneulykkerne efter de nye regler, er der også opgjort otte drukneulykker i svømmeanlæg. Men de er heldigvis alle blevet genoplivet.

Actions Card har Rådet arbejdet med i løbet af året med det formål at få et bedre register over uheld i svømmehallerne som gerne skulle komme svømmehallerne ledelser til gavn. Indtil i dag har Vi ikke fået tilstrækkelige antal og nuanceret data. Derfor har vi startet et samarbejde med konsulentfirmaet CORS, der blandt andet har udviklet et Actions-Cards koncept, hvor det bliver let at indberet en hændelse via QR-kode og samtidig får livredderne et godt værktøj til at klar den nødvendige og akutte førstehjælp på stedet. Vi håber dermed at både vi og svømmehallerne får en bedre og bredere viden.

Rådet er i 2018 blevet associeret medlem af International LifeSaving Federation, ILS, og vi forventer at yde og opnå mere international viden via dette medlemskab.

Badning i Københavns Havn har igennem længere tid været et politisk ønske. Kommunen ønsker at åbne op for badning 24/7, men der udestår sikkerhedsmæssige udfordringer alene af den årsag, at der er så dybt at man ikke kan bunde. Det er altså ikke badning men svømning, der er tale om. Kommunen arbejder videre på en kampagne for at gøre opmærksom på hvor. Rådet har indgivet sine forslag til et forbedre sikkerheden for de svømmende.

Vandsikker kommune. Jammerbugt kommune er blevet recertificeret for 2019-2021. Der er desværre ikke andre kommuner tilknyttet programmet endnu, men Rådet arbejder fortsat på at det vil ske indenfor kort tid.

Spørgsmål - svar.

Druknestatistikken bliver offentliggjort efter første halvår.

Rådet har ikke og registrerer ikke personfølsomme data om tilskadekomne eller druknede.

Nudging kunne bruges for til at undgå de uheld, hvor personer springer ud på for lavt vand.

**3. Forelæggelse af regnskab**

**Referat:**

Sidste år gik vi ud med underskud. I år gik vi ud med lille overskud. Vi budgetterer med overskud næste år.

Hvis vi fremover skal udvikle konceptet Vandsikker Kommune, skal vi have flere kommuner med.

Så det er en stor opfordring til at få jeres kommuner med.

**4. Evt. indkomne forslag**

Ingen

**5. Valg af bestyrelsesmedlemmer**

På valg.

Peter Møller Nielsen. Villig til genvalg

Conny Krogh. Villig til genvalg

Nyvalg:

Erik Bech

Alle opstillede blev valgt.

**6. Valg af revisor**

Rådet indstillede fortsat valg af Bjørn Laursen, registreret revisorer. Revisionsfirmaet blev valgt.

**7. Eventuelt**

John orienterede om, at 30. juni indstifter de Kaj Walther prisen. Han var livredder i mange år og frihedskæmper. Han har blandt andet under krigen svømmet ud og redde to personer uden udstyr, det fik han en pris for. Der er en lokal der vil give 5000 kr. hvert år.

Dansk Handicapforbund har fået 1 mio af AP Møllerfonden til hjælp til adgang til vandet for handicappet. Der kan man søge midler til andre arrangementer.

29. i hver 3 måned arrangerer Helsingør Kommune og DGI-fonden har fået penge til af Nordea fonden til arrangementet.

Kan du sige noget om blåt flag. Ikke andet end, man vil neddrosle blåt flag og lave noget andet.

Der er også hvidt flag, men ikke meget sikkerhed i det.

Briterne lavede en undersøgelse med dem, der svømmede ud med en line, desværre druknede der flere, fordi man blev trukket for hurtigt og kom så under vand.

Er der statistik på redningsskilte – det er der. 112 sekretariatet lavede en rapport på, hvor mange der kom, de virker.

Man skal lave et årligt eftersyn på redningsskiltene. De kan tilsande, eller blive ødelagt.

Havsvømning. Havtasker og balloner gør opmærksom på svømmeren.

Efter vandscooter ulykken i Københavns havn er der nu indført områder, hvor dem der har vandscootere kan sejle og træne til at kunne håndtere deres vandscooter.

**Kl. 15.00 Slut**